kk kk ru kk ru ru kk ru kk ba kk kk kk kk kk kk kk kk ru hbs_cyr kk ru ru hbs_cyr ky bg kk kk kk kk ru kk ru kk kk uk en kk en en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en en en kk uk en kk kk ru kk kk uk en kk en ru kk kk uk en kk en ru kk kk uk en kk en ru kk kk uk en kk en kk kk ru es ja en kk tt de ro ru kk kk kk ru ru kk ru kk ba kk kk kk kk kk kk kk kk ru hbs_cyr kk ru ru hbs_cyr ky bg kk kk
АДАМДАР ТУРАЛЫ ЖАҚСЫ ОЙДА БОЛУ - ЖҮРЕГІҢІЗДІ ЖЕҢІЛДЕТЕДІ
Please Rate Vote 1 Vote 2 Vote 3 Vote 4 Vote 5
Адамдар туралы жақсы пікірде болу жүрекі жеңілдетіп, бақыт сезіміне кенелтеді. Ол тәнді аздырып, рухты күйрететін зиянды үрейлі ойлардан сақтайды.
Шүбәсіз, айналадағы адамдар туралы жақсы пікірде болудың көптеген тәсілдері бар. Солардың бірі — Алладан дұға тілеу, өйткені дұға кез-келген жақсылықтың қақпасы болып табылады. Пайғамбарымыз ﷺ үнемі Жаратушыдан өзіне таза жүрек нәсіп етуін сұрайтын.
Өзіңді жақыныңның орнына қойып көр
Егер әркім бір нәрсе айтпай немесе жасамай тұрып, өзін сол бауырының орнына қойып көретін болса, сөзсіз, бұл түсінушілік пен жағымды ахуал тудыруға жағдай жасайды. Алла Тағала Құранда: «Егер оны естігендеріңде мүмін ер, әйел көңілдерінде қайыр ойлап: “Бұл бір ашық өсек” десе еді?» (24:12).
Басқа бір аятта Алла мүміндердің бір бүтін дене болып табылатындығын және бауырын кездестіріп, оған сәлем бергенде, ол өзіне сәлем бергендей екендігін айтқан: «Қашан үйлерге кірсеңдер, өздеріңе (Мұсылмандарға) Алла тарапынан көркем берекет тіршілігін тілеп, сәлем беріңдер!» (24:61).
Сөздерге оң түсінік беру
Сөздерге оң түсінік беру — жақыны туралы жүрегіне қара ойларды кіргізбеу үшін тақуа жандардың қолданған ең жақсы амалы. Омар (р.а.): «Бауырыңның айтқан сөзін жақсы мағынада түсіну мүмкін болса, жаман ойлама», - деп айтқан.
Күндердің күнінде науқастанып жатқан имам аш-Шафиғидің (р.а.) халін білмек болып бірнеше бауыры келеді. Солардың бірі: «Алла сенің әлсіздігіңді күшейтсін», - дейді (негізінде, ол Алла сенің әлсіздігіңді болдырмасын деп айтқысы келген).
«Егер Алла менің әлсіздігімді күшейтсе, мен өлемін ғой!», — дейді аш-Шафиғи (р.а).
«Алламен ант етемін, мен саған тек жақсылық қана тіледім!», — деп айтады әлгі адам.
Сонда имам: «Тіпті сен маған тіл тигізер болсаң да сенің маған игілік тілегеніңді білемін», - деген екен.
Жақыны туралы жақсы ойда болу — нағыз туыстықтың белгісі.
Әлдекім сізді ренжітер немесе сізге жағымсыз нәрсе айтар болса, оны ақтап алатын дәлел табыңыз. Жақсы адам адамдар туралы жақсы ойда болып, үнемі оларды ақтайтын дәлел табатынын есіңізден шығармаңыз. Мұндай адамдарды бауыры үшін жетпіс түрлі кешірім табатындар деп айтады.
Ибн Сирин: «Егер әлдебір бауырың сені сөзбен не ісімен ренжітер болса, оны ақтайтын дәлел ізде; ал егер ештеме таппасаң, онда: "бәлкім, оның мен білмейтін дәлелі бар шығар деп айт"», - деген.
Үнемі бауырыңыздың сөзі мен ісін ақтайтын дәлел іздеп жүріп, сіз жақын туысыңыз туралы жаман ойларда болудан құтыласыз.
Өзгелер туралы жақсы пікірде қалғыңыз келсе, онда олардың ниетін сөкпеңіз. Аллаға және пенденің өзіне ғана аян ниеттерді тек Оның еншісіне қалдырыңыз. Өзгелердің сезімдері мен ниеттерін тексеріп, бақылауда ұстауды Алла біздің пешенемізге жазбаған, сол себепті адамдар туралы жаман ойда болудан өзімізді шектегеніміз абзал.
Нашар болжамдардың зиянды салдарын есіңізде ұстаңыз
Өзгелер туралы жаман ойлайтын адам өзін ғана қажытып қоймай, сонымен қатар, айналасындағы адамдарды да шаршатып, өзінің қадірінен айырылады. Адамдар әлгі жаннан іргелерін аулақ салатын болады. Пенде болған соң қателеспейтін жан баласы болмайды. Өзге туралы жаман ойлап, өзі туралы жақсы ойлау — жаман ойлардың зиянды салдарының бірі. Негізі, Алла бұлай жасауға тыйым салған: «Сондықтан өздеріңді өздерің ақтамаңдар. Ол, кім тақуа екенін жақсы біледі» (53:32)
Ал басқа бір аятта Алла өздерін пәкпіз деп есптейтін яһудилер туралы былай айтқан: «(Мұхаммед Ғ.С.) сондай өздерін ағартқанды көрмедің бе? Керісінше, кімді Алла (Т.) қаласа тазартады. Оларға қылдай әділсіздік етілмейді» (4:49).
Баршамыз өзімізді адамдар туралы жақсы ойлауға баулуымыз маңызды. Бұл көп күш-жігер мен қажымас еңбекті талап етеді, өйткені адамның ажырамас серігі шайтан ешқашан мүлгімейді әрі адамдардың арасына бүлік пен дұшпандықты тудырады. Ал айналамыздағы адамдар туралы жақсы ойда болу – шайтанның қастығын іске асырмаудың ең бір жақсы амалдарының бірі болып табылады.
Алла Тағаладан бізге таза жүрек нәсіп етуін және діндес бауырларымыз туралы тек жақсы ойда болуды үйретуді тілейік.
ҚҰРМЕТТІ ОҚЫРМАН! ОСЫ ТАҚЫРЫПҚА БАЙЛАНЫСТЫ ПІКІРІҢІЗДІ БӨЛІСЕ ОТЫРЫҢЫЗ.
Жаңалықтардың астында қалдырылған комментарийлер мазмұны asyldin.kz рухани ағарту порталында редакцияланбайды. Сайт комментарийлердің пішіні мен мазмұнына жауап бермейді. Пікір білдірерде тәртіп сақтауды сұраймыз!
( 1 HELIX3_COUNT_RATING )
Мұсылман зиратының күтімі жайында
User Rating: 5 / 5
( 1 HELIX3_COUNT_RATING )
Дұға – мүміннің қаруы
User Rating: 5 / 5
( 1 HELIX3_COUNT_RATING )
Жанды бейне бар үйде намаз оқу жайында (жалғасы)
User Rating: 5 / 5
( 1 HELIX3_COUNT_RATING )
Облыс бас имамының Құрбан айт мерекесімен құттықтауы
User Rating: 5 / 5
«asyldin.kz» - әлемде және елімізде болып жатқан діни жаңалықтардан хабар беретін, оқырмандардың рухани және діни танымын арттырып, діни сұранысын қамтамасыз етуге бағытталған Жамбыл облыстық орталық «Һибатулла Тарази» мешітінің ресми діни-танымдық, ақпараттық порталы.
080000 Тараз, Төле би89/ б
+7 726 257 18 64
Copyright © 2017 Асыл дін
Сайт материалдарын қолдану үшін сілтеме көрсетуіңіз міндетті. Авторлық құқықтар және жанама құқықтар толық сақталады.